ddrg/super_eurlex huggingface dataset:
A Tanács 1512/76/EGK rendelete

(1976. június 24.)

az Európai Gazdasági Közösség és a Tunéziai Köztársaság között létrejött Együttműködési Megállapodás 22. cikkével és az Ideiglenes Megállapodás 15. cikkével kapcsolatban, a Tunéziából származó korpa és korpás liszt Közösségbe történő behozatalára vonatkozó, levélváltás formájában történő megállapodás megkötéséről

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. cikkére,

tekintettel a Bizottság ajánlására,

mivel az Európai Gazdasági Közösség és a Tunéziai Köztársaság közötti Együttműködési Megállapodást 1976. április 25-én írták alá;

mivel az ugyanazon a napon aláírt, az Együttműködési Megállapodás kereskedelmi rendelkezéseinek előzetes végrehajtásáról szóló Ideiglenes Megállapodás [1] 1976. július 1-jén lép hatályba;

mivel az Európai Gazdasági Közösség és a Tunéziai Köztársaság között megkötött Együttműködési Megállapodás 22. cikkével és az Ideiglenes Megállapodás 15. cikkével kapcsolatban, a Tunéziából származó korpa és korpás liszt Közösségbe történő behozatalára vonatkozóan, levélváltás formájában megállapodást meg kell kötni,

ELFOGADTA EZT A RENDELETET:

1. cikk

Az Európai Gazdasági Közösség és a Tunéziai Köztársaság között létrejött Együttműködési Megállapodás 22. cikkével, és Ideiglenes Megállapodás 15. cikkével kapcsolatban, a Tunéziából származó korpa és korpás liszt Közösségbe történő behozatalára vonatkozóan, levélváltás formájában történő megállapodás a Közösség részéről ezennel megkötésre került.

A megállapodás szövege e rendelet mellékletét képezi.

2. cikk

A Tanács elnöke felhatalmazást kap, hogy kijelölje a Közösséget jogilag kötelező megállapodás aláírására jogosult személyt [2].

3. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1976. június 24-én.

a Bizottság részéről

az elnök

G. Thorn

[1] HL L 141., 1976.5.28., 195. o.

[2] A megállapodás aláírásának napját kihirdetik az Európai Közösségek Hivatalos Lapjában.

--------------------------------------------------
A Bizottság 2971/76/EGK rendelete

(1976. december 7.)

a 315/68/EGK és az 537/70/EGK rendeletnek az Iris danfordiae és Iris reticulata hagymáira vonatkozó minőségi szabványok tekintetében történő módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre;

tekintettel az élő fák és egyéb növények, hagymák, gyökerek és hasonló részek, vágott virágok és lombdíszek piacának közös szervezésének létrehozásáról szóló, 1968. február 27-i 234/68/EGK tanácsi rendeletre [1] és különösen annak 4. cikkére;

tekintettel a legutóbb a 949/75/EGK rendelettel [2] módosított, a virághagymák, sarjhagymák és gumók minőségi szabványainak rögzítéséről szóló, 1968. március 12-i 315/68/EGK tanácsi rendeletre [3] és különösen annak 2. cikke (2) bekezdésére;

mivel a 315/68/EGK rendelet rögzítette a virághagymák, sarjhagymák és gumók minőségi szabványait; mivel a tapasztalatok azt mutatták, hogy a jelenleg használatos termesztési technikákra, valamint az Iris reticulata forgalomba hozott kultivárjaira és hibridjeire tekintettel az Iris danfordiae és az Iris reticulata hagymáinak minimális méreteit ki kell igazítani;

mivel az 1970. március 23-i 537/70/EGK bizottsági rendelet [4] felhatalmazta a tagállamokat a virághagymák, sarjhagymák és gumók tagsággal nem rendelkező országokba történő kivitelének tekintetében alkalmazandó minőségi szabványok egyes előírásaitól eltérő intézkedések meghozatalára; mivel az Iris reticulata tekintetében egyes tagsággal nem rendelkező országok kereskedelmi előírásai összhangba kerültek a Közösségen belüli előírásokkal; mivel a tagállamok részére a szóban forgó termék tekintetében adott felhatalmazást ezért vissza kell vonni;

mivel az e rendeletben foglalt intézkedések összhangban vannak az Élőnövény- és Virágpiaci Irányítóbizottság véleményével,

ELFOGADTA EZT A RENDELETET:

1. cikk

A 315/68/EGK rendelet melléklete III. fejezetében szereplő táblázatban:

- az Iris danfordiae-re vonatkozó sorban:

- a minimális méret oszlopában a "4,5 cm" helyébe "5,0 cm" lép,

- a "4,5–5,5" és felette méretosztályozás helyébe a "nincs" szöveg lép;

- az Iris reticulatára vonatkozó sorban az "A termék növénytani megnevezése" oszlop a "kultivárjai és hibridjei" szavakkal egészül ki.

2. cikk

(1) Az 537/70/EGK rendelet 1. cikkében az "Iris reticulata" szavakat el kell hagyni.

(2) Az 537/70/EGK rendelet mellékletében az Iris reticulatára vonatkozó rendelkezéseket el kell hagyni.

3. cikk

Ez a rendelet 1977. július 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1976. december 7-én.

a Bizottság részéről

P. J. Lardinois

a Bizottság tagja

[1] HL L 55., 1968.3.2., 1. o.

[2] HL L 91., 1975.4.12., 14. o.

[3] HL L 71., 1968.3.21., 1. o.

[4] HL L 67., 1970.3.24., 10. o.

--------------------------------------------------
A Tanács 369/76/EGK rendelete

(1976. február 16.)

a 2777/75/EGK rendelet módosításáról a baromfihús lefölözésének és zsilipárának kiszámítása bázisidőszakára vonatkozóan

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. cikkére,

tekintettel a Bizottság javaslatára,

tekintettel az Európai Parlament véleményére [1],

mivel a baromfihús piacának közös szervezéséről szóló, 1975. október 29-i 2777/75/EGK tanácsi rendelet [2] bevezet egy import lefölözési és zsilipárrendszert, amely egyik hivatkozási eleme bizonyos takarmánygabonák világpiaci ára;

mivel a gabonafélék világpiaci árának ingadozása az utóbbi néhány évben egyre határozottabbá vált; mivel úgy tűnik, hogy azoknak a világpiaci áraknak az alkalmazása, amelyek a lefölözés és a zsilipár mértéke meghatározásának negyedévét megelőző hat hónap alatt érvényesek, olyan számokat eredményezhet, amelyek már nem tükrözik a harmadik országok árainak alakulását; mivel ezért helyes a számítás alapjának aktualizálása a lefölözés és a zsilipár meghatározásának hónapját megelőző öt hónapos hivatkozási időszak alkalmazásával,

ELFOGADTA EZT A RENDELETET:

1. cikk

A 2777/75/EGK rendelet 4. cikk (1) bekezdése a) pontjának harmadik albekezdése helyébe a következő lép:

"A takarmánygabonák világpiaci árát negyedévente kell meghatározni az e gabonák esetében azt a negyedévet megelőzően egy hónappal végződött öt hónap során feljegyzett árak alapján, amelyre vonatkozóan az említett részösszeget számítják."

2. cikk

A 2777/75/EGK rendelet 7. cikke (2) bekezdésének második albekezdése helyébe a következő szöveg lép:

"A takarmánygabonák mennyiségi árát negyedévente kell meghatározni az e gabonák esetében azt a negyedévet megelőzően egy hónappal végződött öt hónap során feljegyzett árak alapján, amelyre vonatkozóan a zsilipárat rögzítik."

3. cikk

Ez a rendelet 1976. május 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1976. február 16-án.

a Tanács részéről

az elnök

J. Hamilius

[1] HL C 28., 1976.2.9., 41. o.

[2] HL L 282., 1975.11.1., 77. o.

--------------------------------------------------
HELYESBÍTÉS
az Európai Gazdasági Közösség és Törökország közötti társulási megállap odás kiegészítő
jegyzőkönyvének új tagállamoknak a Közösséghez való csatlakozása követ keztében történő
megkötéséről szóló 3026/77/EGK tanácsi rendelethez
(Az Európai Közösségek Hivatalos Lapja L 361., 1977.12.31., 1. o.; magyar nyelvű különkiadás 2. fejezet,
01. kötet, 192. o.)
1. A 3. cikkben
a következő szövegrész: „Ez a rendelet teljes egészében kötelező és közvetlenül alkalmazandó
valamennyi tagállamban.”
helyesen: „Ez a rendelet az Európai Közösségek Hivatalos Lapjában való kihirdetését
követő harmadik napon lép hatályba.Ez a rendelet teljes egészébenkötelező és közvetlenül alkalmazandó valamennyi tagállamban.”102 HU Az Európai Unió Hivatalos Lapja 02/16. kötet
A Bizottság 1516/77/EGK rendelete

(1977. július 6.)

a komlóágazatbeli szerződés-nyilvántartásról és adatközlésről szóló 776/73/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1170/77/EGK rendelettel [1] módosított, a komló piacának közös szervezéséről szóló, 1971. július 26-i 1696/71/EGK tanácsi rendeletre [2] és különösen annak 12. cikke (8) bekezdésére és 18. cikkére,

mivel az említett rendelet 12. cikkének (3) bekezdése előírja, hogy a Közösség azon régióiban, amelyekben az elismert termelői csoportok megfelelő jövedelmet biztosítanak a tagjaiknak és képesek a kínálat ésszerű irányítására, támogatás csak ezeknek a csoportoknak nyújtható;

mivel az említett rendelet előírja, hogy a Tanács – a Bizottság javaslatára – a tagállamok közlései alapján elfogadja ezeknek a régióknak a jegyzékét; mivel ezért elő kell írni a tagállamok számára azon régióknak a Bizottság felé történő bejelentéséről, amelyek megfelelnek a fent említett feltételeknek;

mivel annak érdekében, hogy a Tanács minden betakarításkor a termesztés megkezdése előtt elfogadhassa e régiók jegyzékét, szükséges, hogy a tagállamok közlései idejében megérkezzenek a Bizottsághoz;

mivel a Bizottság minden betakarítás előtt naprakésszé teszi a Közösségben termesztett komlófajtáknak az 1696/71/EGK rendelet 12. cikkének (5) bekezdésében említett csoportokba történő besorolását;

mivel az említett 12. cikk (5) bekezdése előírja, hogy a támogatás kiszámításakor az elismert termelői csoportok szintjén kell figyelembe venni a bevételt; mivel a tagállamok ezért a csoportok és az egyéni termelők között különbséget téve közlik az adatokat;

mivel ezenkívül a legutóbb a 209/77/EGK rendelettel [3] módosított, a komlóágazatbeli szerződés-nyilvántartásról és adatközlésről szóló, 1973. március 20-i 776/73/EGK bizottsági rendeletet [4] ennek megfelelően módosítani kell;

mivel az e rendeletben előírt intézkedések összhangban vannak a Komlópiaci Irányítóbizottság véleményével,

ELFOGADTA EZT A RENDELETET:

1. cikk

A 776/73/EGK rendelet a következő 3a. cikkel egészül ki:

"3a. cikk

Minden tagállam évente közli:

a) azon betakarítási év február 1-je előtt, amelyre a termelési támogatás nyújtható, az 1696/71/EGK rendelet 12. cikkének (3) bekezdésében említett régiók jegyzékét;

b) azon betakarítási év március 31-e előtt, amelyre a termelési támogatás nyújtható, az 1696/71/EGK rendelet 13. cikkében említett, az előző betakarításra nyilvántartott területen termesztett komlófajtákat és e fajták alfasav-tartalmát."

2. cikk

A 776/73/EGK rendelet 4. cikke (1) bekezdésének első albekezdése és 6. cikkének első bekezdése a következő szavakkal egészül ki:

"és különbséget téve az elismert termelői csoportok és az egyéni termelők között."

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1977. július 6-án.

a Bizottság részéről

Finn Gundelach

alelnök

[1] HL L 137., 1977.6.3., 7. o.

[2] HL L 175., 1971.8.4., 1. o.

[3] HL L 28., 1977.2.1., 35. o.

[4] HL L 74., 1973.3.22., 14. o.

--------------------------------------------------
A Tanács 1694/77/EGK rendelete

(1977. július 25.)

a Törökországból származó és onnan érkező borra vonatkozó közös vámtarifa szerinti vámtételek a 2823/71/EGK rendeletben előírt ideiglenes részleges felfüggesztésének hatodik alkalommal történő meghosszabbításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 43. cikkére,

tekintettel a Bizottság javaslatára,

tekintettel az Európai Parlament véleményére [1],

mivel az 1847/76/EGK rendelet [2] ötödik alkalommal is meghosszabbította a Törökországból származó és onnan érkező borra vonatkozó közös vámtarifa szerinti vámtételeknek a legutóbb a 2916/75/EGK rendelettel [3] módosított 2823/71/EGK rendeletben [4] már előírt ideiglenes részleges felfüggesztését; mivel Törökország a végleges szabályozást még nem fogadta el, és ezért a fennakadások elkerülése érdekében az ideiglenes szabályozást meg kell hosszabbítani a létrehozásakor érvényben lévő feltételekkel megegyezően azért, hogy a Törökországból a Közösségbe irányuló borkivitel folyamatossága ne szenvedjen kárt; mivel az ideiglenes szabályozás érvényessége csak a végleges szabályozás hatálybalépésének napján jár le,

ELFOGADTA EZT A RENDELETET:

1. cikk

(1) A Törökországból származó és onnan érkező, a Közös Vámtarifa ex 22.05 vámtarifaszáma alá tartozó, friss szőlőből készült bor Közösségbe történő behozatalára vonatkozó vám a behozatal napján alkalmazandó közös vámtarifa szerinti vámtétel 60 %-a.

(2) Az (1) bekezdés csak abban az esetben alkalmazandó, ha a legutóbb az 528/77/EGK rendelettel [5] módosított, a borpiac közös szervezésére vonatkozó kiegészítő rendelkezések megállapításáról szóló, 1970. április 28-i 816/70/EGK tanácsi rendelet [6] 9. cikke (3) bekezdésének második albekezdése első franciabekezdésében meghatározott feltételek teljesülnek.

2. cikk

Ez a rendelet 1977. szeptember 1-jén lép hatályba.

Ez a rendelet mindaddig alkalmazandó, amíg Törökországra nézve hatályba nem lép a kérdéses termékekre vonatkozó végleges vámtarifa-szabályozás.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1977. július 25-én.

a Tanács részéről

az elnök

H. Simonet

[1] 1977. július 8-i vélemény (a Hivatalos Lapban még nem tették közzé).

[2] HL L 204., 1976.7.30., 4. o.

[3] HL L 290., 1975.11.8., 1. o.

[4] HL L 285., 1971.12.29., 51. o.

[5] HL L 69., 1977.3.16., 1. o.

[6] HL L 99., 1970.5.5., 1. o.

--------------------------------------------------
A BIZOTTSÁG 2531/77/EGK RENDELETE

(1977. november 17.)

az egyes borok és borászati termékek savnöveléséről szóló 1594/70/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 2211/77/EGK rendelettel[1] módosított, a borpiac közös szervezésére vonatkozó kiegészítő rendelkezések megállapításáról szóló, 1970. április 28-i 816/70/EGK tanácsi rendeletre[2] és különösen annak 20. cikke (4) bekezdésére,

mivel a 2211/77/EGK rendelet abban az értelemben módosította a 816/70/EGK rendeletet, hogy kivételes években és bizonyos feltételek mellett engedélyezhető az alaptermékek, bizonyos asztali borok és m.t. minőségi borok kiegészítő savnövelése; mivel ezen új gyakorlat ellenőrzése érdekében, illetve a borászati gyakorlatot és kezeléseket szabályozó intézkedések elfogadásáig, megfelelően módosítani kell a bor alkoholtartalma növelésének, savnövelésének és savtompításának bejelentéséről, végrehajtásáról és ellenőrzéséről szóló, 1970. augusztus 5-i 1594/70/EGK Bizottsági rendeletet[3];

mivel az e határozatban előírt intézkedések összhangban vannak a Borpiaci Irányítóbizottság véleményével,

ELFOGADTA EZT A RENDELETET:

1. cikk

Az 1594/70/EGK rendelet 4. cikke (1) bekezdésének első albekezdése a következőképpen módosul:

"(1) A 816/70/EGK rendelet 20. cikke (1) és (2) bekezdésében említett termékek savnövelése csak borkősavval végezhető el."

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1977. november 17-én.

a Bizottság részéről

Finn GUNDELACH

alelnök

[1] HL L 256., 1977.10.7., 1. o.

[2] HL L 99., 1970.5.5., 1. o.

[3] HL L

173., 1970.8.6., 23. o.
A Tanács 3026/77/EGK rendelete

(1977. november 28.)

az Európai Gazdasági Közösség és Törökország közötti társulási megállapodás kiegészítő jegyzőkönyvének az új tagállamoknak a Közösséghez való csatlakozása következtében történő megkötéséről

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 238. cikkére,

tekintettel az új tagállamoknak az Európai Gazdasági Közösséghez és az Európai Atomenergia-közösséghez való csatlakozásáról szóló, 1972. január 22-én aláírt szerződésre és különösen az annak mellékletét képező okmány 108. cikkére,

tekintettel a Bizottság ajánlására,

tekintettel az Európai Parlament véleményére [1],

mivel az új tagállamoknak időszerű aláírni – az Európai Gazdasági Közösséghez való csatlakozásuk következtében – az Európai Gazdasági Közösség és Törökország közötti társulási megállapodás egyes rendelkezéseit megállapító kiegészítő jegyzőkönyvet,

ELFOGADTA EZT A RENDELETET:

1. cikk

A Tanács a Közösség nevében aláírja és jóváhagyja az új tagállamoknak az Európai Gazdasági Közösséghez való csatlakozása következtében az Európai Gazdasági Közösség és Törökország közötti társulási megállapodás kiegészítő jegyzőkönyvét a záróokmányhoz mellékelt nyilatkozatokkal együtt. A jegyzőkönyv és a záróokmány szövegét csatolták e rendelethez.

2. cikk

A Tanács elnöke értesíti a másik szerződő felet, hogy a jegyzőkönyv hatálybalépéséhez szükséges eljárások a Közösség részéről megtörténtek [2].

3. cikk

Ez a rendelet az Európai Közösségek Hivatalos Lapjában történő közzétételét követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1977. november 28-án.

a Tanács részéről

az elnök

L. Outers

[1] HL C 108., 1973.12.10., 65. o.

[2] A jegyzőkönyv hatálybalépésének napját közzéteszik az Európai Közösségek Hivatalos Lapjában.

--------------------------------------------------
A Tanács 482/77/EGK rendelete

(1977. március 8.)

az Európai Gazdasági Közösség és a Marokkói Királyság között levélváltás formájában létrejött, a Marokkóból származó és eredetmegjelölésre jogosult egyes borokról szóló megállapodás megkötéséről

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. cikkére,

tekintettel a Bizottság javaslatára,

mivel 1976. április 27-én az Európai Gazdasági Közösség és a Marokkói Királyság együttműködési megállapodást írt alá;

mivel az ugyanazon a napon aláírt ideiglenes megállapodás [1] 1976. július 1-jén hatályba lépett az együttműködési megállapodás kereskedelmi rendelkezéseinek előzetes végrehajtása céljából;

mivel a fent említett együttműködési megállapodás 21. cikkének (2) bekezdése és a fent említett ideiglenes megállapodás 14. cikkének (2) bekezdése előírja, hogy levélváltás formájában megállapodást kell kötni az említett cikkekben meghatározott rendelkezéseknek a marokkói jogszabályok alapján eredetmegjelölésre jogosult és az 50000 hektoliteres évi közösségi vámkontingens keretén belül a Közösségbe vámmentesen bevihető bor tekintetében történő alkalmazásáról,

ELFOGADTA EZT A RENDELETET:

1. cikk

Az együttműködési megállapodás 21. cikkének (2) bekezdésében és az ideiglenes megállapodás 14. cikkének (2) bekezdésében meghatározott, a marokkói jogszabályok alapján eredetmegjelölésre jogosult és az 50000 hektoliteres évi közösségi vámkontingens keretén belül a Közösségbe vámmentesen bevihető borra vonatkozó intézkedések alkalmazásáról szóló, az Európai Gazdasági Közösség és a Marokkói Királyság közti levélváltás formájában létrejött megállapodást a Közösség nevében a Tanács megköti.

A levélváltás formájában létrejött megállapodás szövegét csatolták e rendelethez.

2. cikk

A Tanács elnöke felhatalmazást kap, hogy kijelölje a megállapodás aláírására felhatalmazott személyt, akinek az eljárása a Közösséget köti [2].

3. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1977. március 8-án.

a Tanács részéről

az elnök

D. Owen

[1] HL L 141., 1976.5.28., 98. o.

[2] A megállapodás aláírásának napját a Tanács Főtitkársága hirdeti ki az Európai Közösségek Hivatalos Lapjában.

--------------------------------------------------
A Bizottság 2962/77/EGK rendelete

(1977. december 23.)

az olívaolajra alkalmazandó export-visszatérítések és lefölözések alkalmazására vonatkozó részletes szabályokról szóló 616/72/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1707/73/EGK rendelettel [1] módosított, az olaj- és zsírpiac közös szervezésének létrehozásáról szóló, 1966. szeptember 22-i 136/66/EGK tanácsi rendeletre [2],

tekintettel az olajok és a zsírok a Közösség és Görögország közötti kereskedelméről szóló, 1966. október 27-i 162/66/EGK [3] tanácsi rendeletre,

tekintettel a legutóbb a 2429/72/EGK rendelettel [4] módosított, az olívaolajra alkalmazandó export-visszatérítésekről és lefölözésekről szóló, 1967 június 27-i 171/67/EGK tanácsi rendeletre [5] és különösen annak 11. cikkére,

mivel az intervenciós hivatalok által raktáron tartott olívaolaj értékesítésére vonatkozó részletes szabályokról szóló, 1977. december 23-i 2960/77/EGK tanácsi rendelet [6] 16. cikke értelmében pályázati kiírás eredményeként exportra került olajok után nem jár export-visszatérítés; mivel egyes esetekben a exportra kiírt pályázat útján értékesített olajokat az export előtt keverik a Közösség piacán vásárolt olajokkal; mivel emiatt meg kell határozni, hogy az export-visszatérítés a piacon beszerzett olajra, vagy az onnan származóan feldolgozott, az exportra kerülő keverék gyártásához felhasznált olajra korlátozódik;

mivel az e rendeletben előírt rendelkezések összhangban vannak az Olaj- és Zsírpiaci Irányítóbizottság véleményével,

ELFOGADTA EZT A RENDELETET:

1. cikk

Az olívaolajra alkalmazandó export-visszatérítésekről és lefölözésekről szóló, 1972. március 27-i 616/72/EGK rendelet [7] a következőképpen módosul:

"1. cikk

(1) Export-visszatérítés csak olyan olívaolajra nyújtható, amelynek szabad zsírsavtartalma olajsavban kifejezve 100 grammra vetítve nem több 30 grammnál.

(2) Ha az exportált olívaolaj a 15.07 A II alszám alá tartozó keverék, amelynek összetétele:

a) exportra történő pályázati felhívás eredményeként beszerzett olaj; és

b) közvetlenül a Közösség piacán beszerzett olaj,

a 15.07 A II alszám alá eső olajokra rögzített visszatérítést kizárólag arra a mennyiségre adják meg, amelyet közvetlenül a Közösség piacáról szereztek be."

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1977. december 23-án.

a Bizottság részéről

Finn Gundelach

alelnök

[1] HL L 175., 1973.6.29., 5. o.

[2] HL 172., 1966.9.30., 3025/66. o.

[3] HL 197., 1966.10.29., 3393/66. o.

[4] HL 264., 1972.11.21., 1. o.

[5] HL 130., 1967.6.28., 2600/67. o.

[6] HL L 348., 1977.12.30., 46. o.

[7] HL L 78., 1972.3.31., 1. o.

--------------------------------------------------